Նախարար Ս.Ասրյանը ներկաների ուշադրությունն է հրավիրել նաև հանրապետության տնտեսությանը վերաբերող խնդիրներին։ Երկիրն այսօր զարգացման նոր ծրագրեր է առաջադրում. Արաքսի հովտում լուրջ քայլեր են արվում դաշտային աշխատանքների և տեղում արտադրություն ծավալելու ուղղությամբ։ Նախարարի հավաստմամբ՝ նախնական պայմանավորվածություն կա ամառային շրջանում այդ աշխատանքներին աջակցելու համար ուսանողական ճամբար կազմակերպել (ուսանողներ կընդգրկվեն նաև ՀՀ -ից), ինչը միաժամանակ հետաքրքիր կդարձնի ուսանողության առօրյան։